text: Spis en kage - og støt Afrika
  25 august 2011 kl. 16.56
  Lagkagehuset i Haderslev sælger ca. 300 kanelhorn hver dag. Og for hvert kanelhorn, der bliver solgt, går seks kroner til hjælpearbejdet.
  Kæden af bagerbutikker laver hver dag tusindvis af kanelhorn, som sælges til fordel for ofrene for sultkatastrofen på Afrikas Horn. I hele kæden sælges et par tusinde horn hver dag, så det bliver til et pænt beløb.
  Initiativet er et af de mange, der lægger op til det store landsdækkende show lørdag aften. TV2 og DR er gået sammen med et kæmpe indsamlingsshow.
  